RN Tigre (1924)

RN Tigre () (runkonumero TI) oli Italian kuninkaallisen laivaston Leone-luokan hävittäjä toisessa maailmansodassa.

 Valmistus 

Alus tilattiin Genovasta Ansaldolta, missä köli laskettiin 23. tammikuuta 1922. Alus laskettiin vesille 7. elokuuta 1924 ja liitettiin laivastoon vielä samana vuonna 10. lokakuuta.Whitley, M. J. s. 158

 Palvelus 
Toisen maailmansodan alkaessa alus oli sisaraluksineen Massawassa 5. viirikössä, jonka ensimmäisinä tehtävinä oli miinojen lasku. Kesäkuusta 1940 alkaen se etsi viirikkönsä mukana tuloksetta liittoutuneiden Suezin kanavan kautta matkanneita saattueita.

Leonen törmättyä 31. maaliskuuta 1941 kartoittamattomaan kiveen alus pelasti Panteran kanssa aluksen miehistön ennen sen upottamista. Alus palasi tapahtuman jälkeen Massawaan. Se lähti 2. huhtikuuta uudelleen merelle yhdessä neljän muun Punaisellemerelle sijoitetun aluksen kanssa iskeäkseen Port Sudaniin, mutta HMS Eagleltä nousseiden Fairey Swordfish -torpedokoneiden hyökättyä ja upotettua kaksi aluksista Tigre ja Pantera vetäytyivät Arabian niemimaan rannikolle. Alusten miehistöt upottivat aluksensa 3. ja 4. huhtikuuta välisenä yönä estääkseen niiden joutumisen liittoutuneiden käsiin.Whitley, M. J. s. 159

Lähteet

 Viitteet 

Luokka:Leone-luokan hävittäjät
Luokka:Italialaiset toisen maailmansodan hävittäjät
Luokka:Ansaldo
Luokka:Leone-luokan risteilijät